Diari Oficial de la Generalitat Valenciana


Sumari del DOGV 5282, del 16-06-2006 (2006/6990)

RESOLUCIÓ de 5 de juny de 2006, de la Direcció General d'Administració Autonòmica, per la qual s'adjudiquen destinacions als participants en el concurs general de trasllats número 101/2005-L per a la provisió de llocs de treball de naturalesa laboral, grup C, amb mobilitat horitzontal.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5282

Data del DOGV
:   16-06-2006

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2006/6990


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ de 5 de juny de 2006, de la Direcció General d'Administració Autonòmica, per la qual s'adjudiquen destinacions als participants en el concurs general de trasllats número 101/2005-L per a la provisió de llocs de treball de naturalesa laboral, grup C, amb mobilitat horitzontal. [2006/S6990]  
Per Resolució de 17 de juny de 2005, de la Direcció General d'Administració Autonòmica, publicada en el Diari Oficial de la Generalitat número 5.039, de data 30 de juny de 2005, es convoca concurs general de trasllats número101/2005-L, per a la provisió de llocs de treball de naturalesa laboral, grup C, amb mobilitat horitzontal.  
Per Resolució de 10 de gener de 2006, de la mateixa Direcció General, publicada en el Diari Oficial de la Generalitat número 5.181, de data 20 de gener de 2006, s'amplia el termini establint per a resoldre la Convocatòria de l'esmentat concurs general de trasllats.  
La Comissió Avaladora va formular, en data 4 d'abril de 2006, proposta definitiva de resolució en compliment del que preveu la base setena de l'esmentada convocatòria.  
En conseqüència, en exercici de les competències que en matèria de personal i funció pública atribueix l'article 18 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, aquesta Direcció General, resol:  
Primer  
Fer públiques les puntuacions obtingudes pels participants en el concurs general de trasllats número 101/2005 L i adjudicar amb destinació definitiva els llocs de treball relacionats en l'annex de la present Resolució.  
Segon  
De conformitat amb la base onzena de la convocatòria, el personal que amb motiu de la resolució del concurs botina una destinació corresponent a categoria professional diferent de la sua procedència, haurà de superar un curs d'adaptació, que serà convocat mitjançant una resolució d'aquesta Direcció General, publicada en el Diari Oficial de la Generalitat Valenciana.  
Tercer. Cessament  
El personal que ocupa lloc de treball i ha obtingut destinació en el present concurs, cessarà d'ofici el dia 14 de setembre de 2006.  
Igualment, cessarà d'ofici el 14 de setembre de 2006, el personal que estigma ocupant un lloc de treball adjudicat en el present concurs.  
Quart. Preses de possessió  
L'acte de presa de possessió, a què queda convocat tot el personal relacionat en l'annex de la present Resolució, tindrà lloc el 15 de setembre de 2006, a les 10.00 hores, a les seus següents:  
a) Direcció Territorial de la Conselleria de Justícia i Administracions Públiques a Alacant, Rambla Méndez Núñez, 41 (Torre Generalitat) 03283 Alacant.  
b) Conselleria de Justícia, Interior i Administracions Públiques, Direcció General d'Administració autonòmica, Servei de Provisió de Llocs, carrer Niquelat, núm. 5, 2n, 46626 València.  
Els efectes econòmics i administratius de la presa de possessió seran del dia 15 de setembre de 2006.  
Cinquè. Recursos  
La present Resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes comptador des de l'endemà de la publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar del següent al de la publicació de la present Resolució.  
València, 5 de juny de 2006.. El director general d'Administració Autonòmica: Miguel Antoni Crespo Marçal.